Vinci
Vinci tunnetaan renessanssinero Leonardo da Vincin (1452–1519) syntymäpaikkana. Leonardon synnyinkoti sijaitsee Anchianon kylässä. Talo on nykyisin museona, jossa on muun muassa interaktiivinen virtuaalimatka Leonardon elämästä ja puhuva Leonardo-hologrammi. Myös Vincin kaupungissa on Leonardo-museo.
Ludovico Sforza
Ludovico Sforza oli eräs Italian varakkaimmista ja vaikutusvaltaisimmista renessanssin ajan hallitsijoista. Hän menestyi monilla valtiotaidon aloilla ja vaali taiteita ja tieteitä. Hänen hovissaan toimivia taiteilijoita ja tiedemiehiä olivat muun muassa Leonardo da Vinci, jolta Ludovico tilasi insinööritöiden lisäksi maalauksen Viimeinen ehtoollinen ja Castello Sforzescon freskoja, arkkitehti Donato Bramante, joka suunnitteli ja viimeisteli kirkkoja (San Celso, San Satiro, Sant'Ambrogio sekä Santa Maria delle Grazie) Ludovicon pyynnöstä, Foppa, Bergognone, Solari ja Amadeo. Ludovico käytti paljon varojaan Castello Sforzescon, Duomo di Milanon ja muun Milanon kaupungin koristamiseen.